Yrjö Kesti

Yrjö Henrik Kesti (28. kesäkuuta 1885 Oulu − 9. lokakuuta 1960 Oulu) oli suomalainen maanviljelijä, toimittaja ja Suomen pienviljelijäin puolueen kansanedustaja 1930-luvulla.

Kestin vanhemmat olivat läkkiseppä Johan Kesti ja Maria Liisa Ojala. Hän asui Muhoksella ollen aluksi valtion metsätorppari ja siinä sivussa kalastaja, peltiseppä ja koskenlaskija. Myöhemmin hän toimi maanviljelijänä Muhoksella. Kesti oli Pohjanmaan pienviljelijä -lehden vastaavana toimittajana 1933−1934 ja Pohjanmaan Sana -lehden toimittajana 1940.

Kesti oli kansanedustajana 1930–1936 edustaen Oulun läänin eteläistä vaalipiiriä. Hän oli presidentin valitsijamies vuosien 1937, 1940 ja 1943 presidentinvaaleissa ja kuului Muhoksen kunnanvaltuustoon.

Lähteet 
 

Suomalaiset maanviljelijät
Suomalaiset toimittajat
Kansanedustajat
Muhoksen kunnanvaltuutetut
Oulun läänin eteläinen vaalipiiri
Vuonna 1885 syntyneet
Vuonna 1960 kuolleet